Fecske populáció felmérése

Intézményünk 2017-ben eleget tett a Dinnyési-fertő Természetvédelmi Terület felkérésének. Részt vettünk a hazai fecske populáció felmérésében.

Iskolánk közel ötven diákja szolgáltatott adatot otthonuk területén fészkelő füsti-és molnár fecske állományról. Ennek köszönhetően iskolánk rengeteg, természetismerethez kapcsolódó ajándékot kapott a szervezőktől. Emellett elnyertük a Fecskebarát iskola címet is. Az erre az alkalomra kapott emléktábla iskolánk díszfalát ékesíti.

A legnagyobb meglepetés mégis az volt tanulóink számára, hogy Fenyvesi László, a Dinnyési-fertő őre meghívta őket egy színvonalas programra, Dinnyésre. A találkozón a gyerekek megfigyelhették a fertő madárvilágát, megsimogathatták apró barátainkat, szemre vételezhették a fecskék esti behúzását és a madárgyűrűzés rejtelmeit is megismerhették.

Az estén részt vevő x kisdiák hatalmas élménnyel és új ismeretekkel gyarapodott ezen az izgalmas túrán.

Hálás köszönet Sallay Orsolya tanárnőnek, aki dolgos hétköznapjai ellenére vállalta, hogy a gyerekek felügyeletével zökkenőmentessé tegye a programot.

Illetve köszönjük Orosz János úrnak, aki jelképes összegért biztosított autóbuszt az utazáshoz.

Plózer Alexandra